Кестелік қосу және азайту. Қосу мен азайтудың ауызша тәсілі

Мақсаты: оқылған материалды қайталау және кестелік және ауызша қосумен азайту білімдері мен дағдыларын толықтырады.

Пәндік нәтиже: Оқушылар қосу мен азайтудың ауызша тәсілін қолдануға байланысты білімдері мен дағдыларын қайталап, жеке қиындықтарын анықтайды.

Сабақ барысы

Білімдерін белсендіру және оқу іс-әрекетіндегі қиындықтарды анықтау.

Сабақтың тақырыбы мен мақсатын хабарлау.

Ауызша есептеуге математикалық диктантты енгізуге болады, онда қосу мен азайтудың кестелік жағдайлары қамтылатын 20-ға дейінгі сандар қарастырылады. Осы сандарды қосумен азайтудың өзі оқушыларға қиындықтар тудырады.

* Азайғыш 18, азайтқыш 9. Айырым тең ...
* Бірінші қосылғыш 8, екіншісі 5. Қосынды...
* 7-ні 9-ға қосу.
* 13 саны 6-дан нешеге артық?
* 7 мен 6 сандарының қосындысын табыңдар.
* 30 бен 90 сандарының қосындысын табыңдар.
* 120-дан 60-ты азайтыңдар.
* 40 пен 80 сандарының қосындысын табыңдар.
* 8-ді 7-ге қосыңдар. Осыған ұқсас есеп құрастырыңдар.
* 16-дан 9-ды азайт. Осыған ұқсас есеп құрастырыңдар.
* 29-ды 11-ге қосыңдар. Осыған ұқсас есеп құрастырыңдар.

Ауызша қосу мен азайтудың оқушыларға қиындықтар тудыратынын ескеріп, төмендегідей түрдегі тапсырмаларды жиі орындауды ұсынуға болады.

|  |  |  |
| --- | --- | --- |
| 18+6 | 12+35 | 410-20 |
| 38+7 | 45-22 | 740-90 |
| 59+6 | 98-65 | 180+60 |
| 72-5 | 67-23 | 480+90 |

Осы тапсырмаларды мұғалім тексергеннен кейін, оқушылардың жіберген қателіктерімен жұмыс жасайды.

Жекелей туындаған қиындықты оқшаулау.

Азайту мен қосу тәсілін игермеген оқушы сандарға амалдар қолдана алмайды.

Туындаған кемшіліктерді түзеу жобасын құру және қиындықтан шығу.

Мұғалім оқушыларға жұмыс жасау жоспарын құруға жәрдемдеседі.

- Кім қандай қателіктер жіберді?

- Қай тапсырмада қиындықтар туындады?

- Қателіктерді жібермес үшін не істеу керек? (Қосу мен азайту кестесін қайталап, есептеу тәсілдерін еске түсіреміз.)

- Толық ондықтарға дейін толықтыру тәсілін еске түсірейік. (Толық ондыққа толықтырып, бөліктеп қосу немесе азайту.)

- Оқулықтан (2, 3, 4) немесе жаттығулар жинағынан (немесе мұғалімнің қиықшада дайындаған) тапсырмаларды таңдап алыңдар.

Жобаны іске асыру. Үлгі бойынша өзін-өзі тексеруге арналған өздік жұмыс.

Оқушылар алдыңғы тапсырмаларға ұқсас жаттығуларды орындайды және жауаптарын тексереді. Мұғалім жіберілген қателіктерін анықтап,оның себептерін айқындауға көмектеседі.

Жобадағы қиындықтардан шығу.

Жіберілген қателіктерді анықтаңдар.

Оны түзеу жолдарын түсіндіріп бере аласың ба?

Білімді бекіту, оны білім жүйесіне енгізу.

Оқулықтағы есептер мен теңдеулер шешіледі (2-ші және 5-тапсырмалар). Осы тапсырмаларда есептеу тәсілдерін меңгеру қарастырылған.

Сабақтағы оқу іс-әрекеттерін қорытындылау.

Мұғалім оқушылардың жіберген қателіктерін анықтап, оны түзеу жолдарын нақтылайды. Ол үшін қай тапсырмалардың олқылықтар орынын толтырғанын белгілейді.